Wara s-sejħa għall-ħatra ta' erba' mħallfin ġodda, ġew maħtura Neville Camilleri, Audrey Demicoli, Christian Falzon Scerri u Ian Spiteri Bailey. Camilleri u Demicoli kienu qed iservu bħala Maġistrati iżda Falzon Scerri u Spiteri Bailey huma kompletament ġodda għal dik li hi ġudikatura. Huma se jkunu qed iservu ta' Imħallfin tal-Qrati Superjuri ta' Malta. Posted by Robert Abela on Thursday, April 15, 2021 Skont il-liġi, l-President ta' Malta, minħabba li jaħtar lill-kandidati l-ġodda huwa mistenni wkoll li jippubblika l-ismijiet tal-kandidati kollha mgħoddija mill-Kumitat għall-Ħatriet fil-Ġudikatura lill-President li fl-opinjoni tal-Kumitat ġew ikkunsidrati li kienu huma wkoll idoneji u meritevoli għall-ħatra ta' Imħallef fil-Qrati Superjuri ta' Malta. Għall-ewwel darba fl-istorja, il-proċess ta' ħatra ta' ġudikanti ġodda kien wieħed indipendenti mill-Eżekuttiv tal-Gvern u tmexxa mill-Kumitat dwar il-Ħatriet tal-Ġudikatura, presedut mill-Prim Imħallef. Dan il-Kumitat kellu r-rwol li jiskrutinja l-applikanti u jissuġġerixxi lista tal-aktar kandidati idoneji lill-President tar-Repubblika biex b'hekk iddeċieda hu min minnhom għandu jinħatar. Il-metodu tal-ħatra ta' mħallfin u maġistrati ġodda kienet waħda mir-riformi kostituzzjonali ewlenin li twettqu fl-aħħar sena. Fi Frar 2021 Għada tiftaħ is-sejħa għal 4 imħallfin ġodda Minn naħa tagħha l-NGO li taħdem kontra l-korruzzjoni,Repubblika awgurat għaqal u kuraġġ sabiex bħala Imħallfin ġodda jagħmlu xogħol mingħajr ma jħarsu lejn wiċċ ħadd. Repubblika qalet li l-proċess tal-għażla huwa pass sinifikanti għall-ġustizzja u tinsab kburija li tat kontribut għal dan l-iżvilupp. Gvern u Oppożizzjoni bi ftehim storiku dwar il-ġudikatura Nittamaw li l-imħallfin il-ġodda jsaħħu r-rispett lejn is-saltna tad-dritt minn kulħadd – PN Il-Partit Nazzjonalista feraħ lill-erba' imħallfin ġodda li nħatru mill-President tar-Repubblika fuq il-parir unanimu tal-Kumitat għall-Ħatriet fil-Ġudikatura li ġie stabbilit bl-emendi kostituzzjonali tas-sena l-oħra. Il-Kelliem tal-Oppożizzjoni għall-Ġustizzja, Joseph Ellis qal li l-erba' ġudikanti li nħatru jgawdu rispett universali għall-integrita', effiċjenza u xjenza tal-liġi tagħhom u għalhekk jawgura illi jagħtu kontribut mill-aqwa fil-Qrati Superjuri ta' Malta. L-indipendenza tal-ġudikatura u r-rispett tal-Kostituzzjoni huma fost l-aktar elementi importanti tas-saltna tad-dritt u l-imħallfin il-ġodda huma mistennija li jsaħħu r-rispett lejn is-saltna tad-dritt minn kulħadd, kemm min hu dgħajjef u kemm min hu f'saħħtu, kompla jgħid. Il-Partit Nazzjonalista żied jgħid ukoll li kif inħatru erba' imħallfin ġodda, l-Gvern m'għandu l-ebda pretest li jibqa' jirrimanda biex il-Qorti Ċivili ta' Għawdex fil-ġurisdizzjoni superjuri tagħha tibda' tiġi preseduta minn imħallef kif ilha l-intenzjoni ddikjarata. Awgura wkoll li l-liġi li diġa' għaddiet mill-Kamra tad-Deputati li tippermetti li jsir dan il-pass tidħol fis-seħħ fil-jiem li ġejjin. .td_uid_3_60791a86658c0_rand.td-a-rec-img{text-align:left}.td_uid_3_60791a86658c0_rand.td-a-rec-img img{margin:0 auto 0 0}